NJЁ JETЁ KUSHTUAR SHKENCЁS JURIDIKE (TË DREJTËS PUBLIKE)

(Prof.dr.Fejzulla BERISHA dhe veprimtaria e tij profesionale-shkencore)

I nxitur nga kërshëria, por edhe nga një obligim moral e shoqëror, disa radhë të shkruar për Prof. Dr. Fejzulla BERISHËN, nuk ka se si të mos kenë domethënien e vet, kur dihet se fjala është për një njeri e intelektual, i cili, me gjithë krajatat e vështirësitë që e përcollën, edhe si fëmijë, edhe si nxënës, edhe si student dhe në kohën e okupimit nga pushtuesi serb, diti dhe mundi t’i përballojë ato. Diti dhe mundi t’i mposhtë sfidat e jetës, për t’u ngjitur vetë drejt majave të dijës e të shkencës, atyre majave të cilave ua mësyjnë shumë e ia dalin pak vetë.

Prof. Dr. Fejzulla BERISHA, ka lindur më 13 shtator 1955, në Grabovc të Prishtinës. Shkollimin fillor dhe të mesëm e mbaroi në Prishtinë, ndërsa studimet në Fakultetin Juridik - Universitetin e Prishtinës, në vitin 1981. Studimet pasdiplomike në fushën e së drejtës publike, i kreu në Universitetin e Prishtinës, Fakulteti Juridik, Prishtinë 1993, ku e mori titullin Magjistër i shkencave juridike, kurse studimet e doktoratës në fushën e të drejtës publike, në Universitetin e Tiranës, Fakulteti i Drejtësisë,në 1999.Prof.

Dr. FejzullaBERISHA, përveç studimeve të rregullta, ka përfunduar edhe një sërë specializimesh në fushën e të drejtës publike, në Akademinë e së Drejtës Publike në Kroaci, si dhe në vendet e tjera të Evropës. Gjatë kësaj kohe, i ka përfunduar studimet e post-doktoratës.

Gjithashtu, Prof. Dr. Fejzulla BERISHA, nga viti 1981-1990,është punësuar në Institutin për Kërkime Shkencore dhe Zhvillim "INKOS" Prishtinë, për këtë periudhë ka ushtruar detyrat e shefit për Shërbime Juridike. Për arsye të bindjeve politike dhe bindjeve patriotike të Ballit Kombëtar që kishte ai dhe familja e tij, pushteti totalitar dhe hegjemonist serb e dëboi me dhunë nga puna më 1990. Në periudhën e okupimit 1990-1999, është marrë ekskluzivisht me publicistikë shkencore-profesionale për çështjen e Kosovës e më gjerë.

Nga viti 1999 ka qenë bartës i shumë funksioneve publike, si në vijim: drejtor i Drejtorisë për Legjislacion në Ministrin e Drejtësisë në QPK; drejtor i Drejtorisë për Legjislacion në Kabinetin e Kryeministrit të Qeverisë së Republikës Kosovës; këshilltar në Kabinetin e MTI-Qeveria Republikës së Kosovës,anëtar i Këshillit Drejtues të Universitetit Publik “Haxhi Zeka” në Pejë, shef i Departamentit të Programit Master Kushtetues-Administrativ në Universitetin “Haxhi Zeka” Fakulteti Juridik Pejë. Për me tepër, ka qenë bashkëpunëtor profesional në komisionet evropiane, në lëmin e shkencave juridike, në organizata të ndryshme ndërkombëtare, në cilësinë e ekspertit ligjor, të së drejtës publike.Prof. Dr. Fejzulla BERISHA ka dhënë kontributin e tij në Universitetin e Prishtinës, Universitetin e Tiranës,Universitetin e Tetovës, Universitetin “Ukshin Hoti” në Prizren, Universitetin “Haxhi Zeka” Pejë, Universitetin “FON” në Shkup, Kolegjin Universitar AAB - Prishtinë, ku për një periudhë kohore ka qenë në cilësinë e dekanit.

Kolegjin Universitar “FAMA” Prishtinë,

Në Universitetin “Haxhi Zeka” Fakulteti Juridik, Pejë, në bazë të konkursit, në shtator të vitit 2012-2018. Ligjërues në studimet themelore dhe programin master kushtetues-administrativ, për çka dhe ka qenë shef i Departamentit Kushtetues-Administrativ.

Nga 1 tetori 2016, në UNHZ Pejë ka marrë thirrjen universitare-akademike: profesor i asociuar.

Me 24 nëntor 2016, Senati i Universitetit “Kadri Zeka”, në Gjilan me vendimin: Nr.01/1355- date 5 dhjetor 2016, është zgjedhur profesor te asociuar, për lëndët: Fillet e së drejtës/Hyrje në të drejtën, e drejtë administrative e avancuar, gjyqësia kushtetuese dhe lëndët e tjera, nga fusha kushtetuese dhe administrative, në Fakultetin Juridik në Universitetin “Kadri Zeka” Gjilan.

Prof. Dr. Fejzulla BERISHA, ka udhëhequr afro 50 kandidat-student në studime pasdiplomike dhe 3 kandidatë për doktoraturë, për marrjen e thirrjës së masterit, përkatësisht të marrjës së thirrjës akademike të doktorit të shkencave juridike, në drejtimin Kushtetues-administrativ. Kontributi i tij reflekton me 10 dhjetë libra universitare dhe një monografi, si dhe mbi 50 punime shkencore-profesionale, të botuara në vend dhe jashtë, të cilat e begatojnë biografinë e tij.

Për kontribut akademik në Fakultetin Juridik, rektori i Universitetit Publik “Kadri Zeka” Gjilan ka dhënë: Mirënjohje.

Prof. Dr. Fejzulla BERISHA, ka marrë pjesë në një sërë simpoziume dhe konferenca të ndryshme profesionale-shkencore në Kosovë dhe jashtë saj. Aktualisht, Prof. Dr.Fejzulla BERISHA ushtron pozitën e mësimdhënësit në Universitetin Publik “Kadri Zeka” në Gjilan. Përveç përvojës profesionale dhe akademike, ai ka qenë dhe ka dhënë kontribut në lëvizjen kombëtare.

Personalitetin e Prof. Dr. Fejzulla BERISHA e bën edhe me komplementar fakti që rrjedh nga një familje patriotike - babai i të cilit ishte Tahir S. BERISHA në Lëvizjen e Ballit Kombëtar, gjë që kjo ka ndikuar në ngritjen e tij, jo vetëm profesionale dhe akademike, por edhe atë njerëzore, në mënyrë që të marrë përgjegjësi të larta publike për të mirën e vendit.

Këto ditë nga edicioni i botimeve doli libri ndëruniversitar me titull “E drejta dhe administrata publike”, me bashkautor nga Maqedonia e Veriut (Tetova dhe Shkupi). Me këtë njëkohësisht jepet kontributi për rangimin më të lartë të universitetit “Kadri Zeka” Gjilan etj., marrë për bazë faktin se libri njësohet botim ndërkombëtar-rajonal, ngase autorët janë nga shtetet e ndryshme. Besojmë që me këtë do ta afirmojmë UKZ-në dhe universitetet përkatëse, bazuar në faktin se libri do të përdoret nga rinia, studentët e një sërë universiteteve të arsimit të lartë dhe nga studiuesit e së drejtës dhe të administratës publike.

Prof. Dr. Fejzulla BERISHA jeton në Prishtinë, ka katër fëmijët e cilët janë duke ndjekur rrugëtimin akademik tëbabait të tyre.